Broj: 01/2-04-3120-1/2024

Breza, 30.10.2024. godine

Na osnovu člana 64. stav 1. tačka b), člana 70. st. 1, 3. i 6. i člana90. Zakona o javnim nabavkama Bosne i Hercegovine („Sl. glasnik BiH“, broj 39/14 i 59/22) na Preporuku Službe za privredu, u postupku javne nabavke direktnog sporazuma za nabavku robe: „Nabavka i ugradnja limenih oluka i foršunga na zgradi Općine Breza koju koristi JP „Komunalno“ d.o.o. Breza“, a na osnovu Zahtjeva o pokretanju postupka javne nabavke (broj: 02/1-2-11-2183/2024 od 25.10.2024. godine) i člana 39. Statuta Općina Breza („Službeni glasnik Općine Breza“ broj: 7/21), Općinski načelnik, d o n o s i

**ODLUKU**

**o izboru najpovoljnijeg ponuđača**

**DIREKTNI SPORAZUM**

Član 1.

Prihvata se ponuda za nabavku robe: **„Nabavka i ugradnja limenih oluka i foršunga na zgradi Općine Breza koju koristi JP „Komunalno“ d.o.o. Breza“,** od ponuđača Obrtnička radnja „LIMARIJA LIKIĆ“ vl.Likić Enes, Breza, ID broj: 431953670008.

Cijena nabavke, na osnovu ponude broj: 030/24 od 28.10.2024. godine, je 4.846,15 KM, bez PDV-a, odnosno 5.670,00 KM sa PDV-om.

Član 2.

Ugovorni organ neće zaključiti ugovor nego će se direktni sporazum smatrati zaključenim prilaganjem računa.

Član 3.

Za izvršenje ove Odluke zadužuje se i ovlašćuje Služba za privredu i Služba za finansije, inspekcijske poslove i opću upravu, svako u okviru svoje nadležnosti.

Član 4.

Ova Odluka stupa na snagu danom donošenja i dostavlja se svim ponuđačima koji su učestvovali u postupku javne nabavke, u skladu sa članom 71. stav 2. Zakona o javnim nabavkama Bosne i Hercegovine.

**Obrazloženje**

U skladu sa čl. 18 stav (3) Zakona o javnima nabavkama („Sl.glasnik BiH,“ broj 39/14 i 59/22) ugovorni organ ne donosi odluku ili rješenje o pokretanju postupka javne nabavke u pisanom obliku.

Javna nabavka je provedena putem direktnog sporazuma.

Postupak javne nabavke pokrenut je Zahtjevom za pokretanje postupka javne nabavke 02/1-2-11-3130/2024 od 25.10.2024. godine.

Prijedlog za započinjanje postupka javne nabavke zasnovan je na Planu javnih nabavki Općine Breza za 2024. godinu - robe, pod rednim brojem 23, u skladu sa članom 17.stav (1) Zakona o javnim nabavkama BiH („Službeni glasnik BiH,“ broj 39/14 i 59/22).

Procijenjena vrijednost javne nabavke usluga iznosi 4.846,50KM, bez poreza na dodatnu vrijednost.

Kriterij za dodjelu ugovora je „najniža cijena.“

Služba za privredu je izvršila predhodno ispitivanje tržišta i utvrdila da ponuđena cijena nije veća od odgovarajuće tržišne cijene, na osnovu čega je pokrenut Zahtjev za pokretanje postupka javne nabavke: „Nabavka i ugradnja limenih oluka i foršunga na zgradi Općine Breza koju koristi JP „Komunalno“ d.o.o. Breza“, u skladu sa članom 14a. Zakona o javnim nabavkama.

Pismeni zahtjev upućen je ponuđaču Obrtnička radnja „LIMARIJA LIKIĆ“ vl. Likić Enes, Breza, koji je u roku dostavio ponudu broj: 030/24 od 28.10.2024.godine, koja je prihvatljiva.

Služba za privredu je uzela u obzir faktore kao što su: cijena, količina, kvalitet, vrijeme i period isporuke robe i sl. te je izabran ponuđač na način koji garantuje najbolju razmjenu vrijednosti za novac.

Pri donošenju Odluke, Općinski načelnik, se posebno rukovodio činjenicom, da je realno procijenjena njena vrijednost na tržištu, da su osigurana sredstva za isplatu i predložena odgovarajuća vrsta postupka.

Općinski načelnik, nije našao razloge, nepravilnosti niti propuste u radu, koji bi eventualno bili osnov za neprihvatanje preporuke Službe za privrede.

Naime, u postupku je оcijenjeno dа је Služba za privredu u svemu pravilno postupila te da је izbor najpovoljnijeg ponuđača izvršen u skladu sa Zakonom o javnim nabavkama, podzakonskim aktima, internim aktima i tenderskom dokumentacijom.

Izabrani ponuđač je izabran primjenjujući kriterij „najniža cijena“.

Primjenom člana 64. stav 1. tačka b) Zakona o javnim nabavkama Bosne i Hercegovine, odlučeno je kao u dispozitivu.

POUKA O PRAVNOM LIJEKU

U skladu sa članom 101. stav (6) Zakona o javnim nabavkama u postupku direktnog sporazuma, žalba nije dopuštena.

Predlagač: Služba za privredu, Salih Hasanspahić

Obrađivač: Jasmina Došlić

Dostavljeno:

1x Obrtnička radnja „LIMARIJA LIKIĆ“

vl. Likić Enes, Breza Općinski načelnik

1x Služba za privredu \_\_\_\_\_\_\_\_\_\_\_\_\_\_\_\_\_\_\_\_

1x Služba za finansije, inspekcijske poslove Vedad Jusić

i opću upravu

1x web stranica

1 x evidencija

1x a/a